
_____________________________________________________________

Pakeitimas		1
Pasiūlymas dėl reglamento
1 konstatuojamoji dalis
	

	Komisijos siūlomas tekstas
	Pakeitimas

	(1)	plieno sektorius yra labai svarbus Sąjungos konkurencingumui ir saugumui. Sąjunga aiškiai parodė, kad šis sektorius jai yra strategiškai svarbus ir kad ji yra įsipareigojusi užtikrinti sektoriaus gyvybingumą ir ilgalaikį tvarumą;
	(1)	plieno sektorius, savo ekosistemos kertinis elementas, apimantis išvestinius plieno produktus galutinės grandies sektoriuose (pvz., automobilių, statybos, metalo pakuočių ir sudedamųjų dalių, įrenginių, technologijų pramonės ir kituose sektoriuose), yra labai svarbus Sąjungos ekonomikai, ekonominiam saugumui konkurencingumui ir saugumui. Sąjunga turėtų aktyviau veikti šiame strateginės reikšmės sektoriuje, nes jis yra gyvybiškai svarbus kuriant kokybiškas darbo vietas ir užimtumo galimybes, pereinant prie neutralaus poveikio klimatui ekonomikos, plėtojant gynybos pajėgumus ir tuo tikslu pasitelkiant tvarias investicijas į plieno sektoriaus gyvybingumą ir ilgalaikį atsparumą;



Pakeitimas		2
Pasiūlymas dėl reglamento
1 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(1a)	plieną gaminantys pramoniniai miestai ir regionai atlieka svarbų vaidmenį kalbant apie darbuotojus, bendruomenes ir konkurencingumą. Šiuose miestuose ir regionuose išgaunamos ir perdirbamos žaliavos, o techniniai įgūdžiai perduodami iš kartos į kartą. Šie miestai ir regionai turi žinių bei įrangos ir būtina užtikrinti socialinę sanglaudą, kad pertvarka būtų tikra ir teisinga;



Pakeitimas		3
Pasiūlymas dėl reglamento
2 konstatuojamoji dalis
	

	Komisijos siūlomas tekstas
	Pakeitimas

	(2)	plieno pramonei visose šalyse ir regionuose, įskaitant Sąjungą, neigiamą poveikį daro didėjantys pasauliniai struktūriniai pertekliniai pajėgumai. Šis visuotinis iššūkis daro poveikį Sąjungos vidaus rinkai ir kitų šalių rinkoms tiesiogiai dėl importo iš perteklinių pajėgumų turinčių šalių, netiesiogiai dėl išstumiamojo poveikio, arba ir tiesiogiai, ir netiesiogiai. Siekiant veiksmingai išspręsti pasaulinių perteklinių pajėgumų keliamą iššūkį, reikia didesnių bendrų Sąjungos ir jos bendraminčių partnerių, kurie neprisideda prie pasaulinių perteklinių pajėgumų didinimo, pastangų. Sąjunga ir toliau atliks vadovaujamą vaidmenį dedant tarptautines pastangas, be kita ko, Pasauliniame forume dėl perteklinio pajėgumo plieno sektoriuje, šalinti pagrindines pasaulinių perteklinių pajėgumų priežastis ir įgyvendinti sprendimus, kuriais būtų didinamas pasaulinės plieno rinkos skaidrumas ir atsižvelgiama į šiuolaikinius gamybos ir tiekimo metodus, be kita ko, taikant išlydymo ir išpilstymo vietos nurodymo principą ir vykdant importo ir eksporto stebėseną. Sąjunga ir bendramintės šalys turėtų bendradarbiauti, siekdamos apsaugoti savo ekonomiką nuo pasaulinių perteklinių pajėgumų ir kartu užtikrinti saugias tiekimo grandines ir didinti patekimo į vienos kitų rinkas galimybes;
	(2)	plieno pramonei, darbuotojams, pramoniniams miestams ir regionams visose šalyse, įskaitant Sąjungą, neigiamą poveikį daro didėjantys pasauliniai struktūriniai pertekliniai pajėgumai. Pasauliniai struktūriniai pertekliniai plieno gamybos pajėgumai kelia rimtą pavojų plieno sektoriui, nes dėl jų sukuriamos sąlygos nesąžiningai konkurencijai ir atgrasomos investicijos, nepaprastai reikalingos žaliajai pertvarkai. Pasauliniai struktūriniai pertekliniai pajėgumai atspindi tendenciją, kuri poveikį daro ne tik plieno sektoriui, bet ir daugybei kitų pramonės sektorių ir kelią pavojų jų ilgalaikiam gyvybingumui. Šis visuotinis iššūkis daro poveikį Sąjungos vidaus rinkai ir kitų šalių rinkoms tiesiogiai dėl importo iš perteklinių pajėgumų turinčių šalių, netiesiogiai dėl išstumiamojo poveikio, arba ir tiesiogiai, ir netiesiogiai. Siekiant veiksmingai išspręsti pasaulinių perteklinių pajėgumų keliamą iššūkį, reikia didesnių bendrų Sąjungos ir jos bendraminčių partnerių, kurie neprisideda prie pasaulinių perteklinių pajėgumų didinimo, pastangų. Sąjunga dės daugiau pastangų atlikdama vadovaujamą vaidmenį imantis veiksmų tarptautiniu mastu, taip pat koordinuodama veiklą su bendramintėmis šalimis, be kita ko, Pasauliniame forume dėl perteklinio pajėgumo plieno sektoriuje, šalinti pagrindines pasaulinių perteklinių pajėgumų priežastis ir įgyvendinti sprendimus, kuriais būtų didinamas pasaulinės plieno rinkos skaidrumas ir atsižvelgiama į šiuolaikinius gamybos ir tiekimo metodus, be kita ko, taikant išlydymo ir išpilstymo vietos nurodymo principą ir vykdant importo ir eksporto stebėseną. Sąjunga ir bendramintės šalys turėtų skubiai bendradarbiauti, siekdamos apsaugoti savo ekonomiką nuo pasaulinių perteklinių pajėgumų ir kartu užtikrinti saugias tiekimo grandines ir didinti patekimo į vienos kitų rinkas galimybes. Bendradarbiauti reikėtų konstruktyviai ir žvelgiant į ateitį, kartu pripažįstant bendrus strateginius interesus ir abipusę naudą. Tokiu bendradarbiavimu turėtų būti siekiama mažinti iškraipymus pasaulinėse plieno rinkose, skatinti sąžiningą, rinkos principais grindžiamą konkurenciją ir remti perėjimą prie pramoninės gamybos, orientuotos į ateitį. Tvirtesnis partnerių veiksmų koordinavimas taip pat gali padidinti atsparumą ir sustiprinti stabilių, nuspėjamų ir diversifikuotų tiekimo grandinių pagrindą;



Pakeitimas		4
Pasiūlymas dėl reglamento
2 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(2a)	perteklinių gamybos pajėgumų klausimas veiksmingiausiai sprendžiamas imantis koordinuotų daugiašalių veiksmų, nes tai yra pasaulinė problema, kuriai įveikti reikalingas pasaulinio lygmens sprendimas. Nesant minėtu lygmeniu tinkamos pažangos, Sąjunga turėtų patvirtinti tikslingą ir lanksčią priemonę;



Pakeitimas		5
Pasiūlymas dėl reglamento
2 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(2b)	Europa turi senas plieno gamybos tradicijas, o plieno sektoriaus darbininkai atlieka svarbų vaidmenį kuriant Sąjungos gamybos pramonę. Siekiant išlaikyti plieno sektoriaus konkurencingumą ir didelę socialinę vertę, šios aukštos kvalifikacijos ir kokybiškos darbo vietos, kuriose užtikrinamas deramas darbo užmokestis, tvirta darbuotojų apsauga ir aukšti sveikatos ir saugos standartai, yra labai svarbios;



Pakeitimas		6
Pasiūlymas dėl reglamento
6 konstatuojamoji dalis
	

	Komisijos siūlomas tekstas
	Pakeitimas

	(6)	2024 m. lapkričio mėn. Sąjungos vadovai priėmė Budapešto deklaraciją2, kurioje pabrėžiama, kad reikia skubiai ir ryžtingai didinti Sąjungos konkurencingumą tam pasitelkiant Naująjį Europos konkurencingumo susitarimą. Be to, vadovai pareiškė esantys įsipareigoję užtikrinti pramonės atsinaujinimą ir priklausomybės nuo iškastinio kuro mažinimą, kad sudarytų sąlygas Sąjungai išlikti įtakinga jėga pramonės ir technologijų srityse. Sąjungos vadovai taip pat pripažino, kad reikia didinti gynybos parengtį ir pajėgumus, visų pirma atitinkamai stiprinant gynybos technologinę ir pramoninę bazę. Tuo tikslu, siekdami užtikrinti pagrindinių ateities technologijų plėtrą, vadovai įsipareigojo parengti Sąjungos pramonės politiką, ypatingą dėmesį skiriant tradiciniams pramonės sektoriams, kuriuose vyksta pertvarka;
	(6)	2024 m. lapkričio mėn. Sąjungos vadovai priėmė Budapešto deklaraciją2, kurioje pabrėžiama, kad reikia skubiai ir ryžtingai didinti Sąjungos konkurencingumą tam pasitelkiant Naująjį Europos konkurencingumo susitarimą. Be to, vadovai pareiškė esantys įsipareigoję užtikrinti pramonės atsinaujinimą ir priklausomybės nuo iškastinio kuro mažinimą, kad sudarytų sąlygas Sąjungai išlikti įtakinga jėga pramonės ir technologijų srityse, skatinančia kokybiškų darbo vietų kūrimą. Sąjungos vadovai taip pat pripažino, kad reikia didinti gynybos parengtį ir pajėgumus, visų pirma atitinkamai stiprinant gynybos technologinę ir pramoninę bazę. Tuo tikslu, siekdami užtikrinti pagrindinių ateities technologijų plėtrą, vadovai įsipareigojo parengti Sąjungos pramonės politiką, ypatingą dėmesį skiriant tradiciniams pramonės sektoriams, kuriuose vyksta pertvarka;

	_________________
	_________________

	2 https://www.consilium.europa.eu/lt/press/press-releases/2024/11/08/the-budapest-declaration/
	2 https://www.consilium.europa.eu/lt/press/press-releases/2024/11/08/the-budapest-declaration/



Pakeitimas		7
Pasiūlymas dėl reglamento
7 konstatuojamoji dalis
	

	Komisijos siūlomas tekstas
	Pakeitimas

	(7)	pramonės konkurencingumas yra vienas pagrindinių prioritetų, o priklausomybės nuo iškastinio kuro mažinimo politika, ją integravus į pramonės, konkurencijos, ekonomikos ir prekybos politiką, tampa galinga varomąja ekonomikos augimo jėga;
	(7)	pramonės konkurencingumas yra vienas pagrindinių prioritetų, siekiant užtikrinti, kad Sąjungos plieno sektorius išliktų ir prisidėtų prie tvaraus augimo, ilgalaikio klestėjimo ir atsparumo. Tam, kad šis strateginis sektorius būtų konkurencingas, Sąjunga turi mažinti priklausomybę nuo iškastinio kuro ir derinti pramonės, ekonomikos ir prekybos politikos priemones. Minėtų sričių politika turėtų būti siekiama išsaugoti Sąjungos gamybos pajėgumus, technologinę lyderystę ir aukštos kvalifikacijos darbo vietas itin svarbiuose sektoriuose Sąjungoje, kad būtų užkirstas kelias strateginių pramonės sektorių perkėlimui į regionus, kuriuose taikomi žemesni aplinkos apsaugos ar socialiniai standartai ir nesąžiningi subsidijų mechanizmai;



Pakeitimas		8
Pasiūlymas dėl reglamento
7 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(7a)	pertekliniai pajėgumai ir skirtingi trečiųjų šalių įsipareigojimai siekti klimato srities tikslų daro poveikį Sąjungos plieno pramonei vykstant šios pramonės perėjimui prie anglies dioksido neišskiriančios gamybos. Todėl tarifinių kvotų dydis prireikus turėtų būti peržiūrėtas, siekiant, kad Sąjungos plieno sektoriaus priklausomybės nuo iškastinio kuro mažinimo trajektorija būtų perspektyvi. Tai galėtų būti postūmis sudaryti tinkamas sąlygas Sąjungos plieno pramonei mažinti priklausomybę nuo iškastinio kuro ir keisti įprastinę veiklą. Atlikdama minėtą peržiūrą Komisija taip pat turėtų pranešti apie tai, kaip Sąjungos gamintojai naudoja viešąsias subsidijas, kad pasiektų Sąjungos klimato srities tikslus, apie bendrą mažataršės plieno gamybos Sąjungoje apimtį ir nesąžiningos konkurencijos poveikį Sąjungos gamintojams;



Pakeitimas		9
Pasiūlymas dėl reglamento
8 konstatuojamoji dalis
	

	Komisijos siūlomas tekstas
	Pakeitimas

	(8)	energijai imlūs pramonės sektoriai yra pagrindiniai sektoriai, kuriems reikia skubios paramos priklausomybei nuo iškastinio kuro mažinti, elektrifikuotis ir spręsti didelių energijos kaštų, nesąžiningos pasaulinės konkurencijos ir sudėtingų taisyklių problemas, kenkiančias jų konkurencingumui;
	(8)	energijai imlūs pramonės sektoriai yra pagrindiniai sektoriai, kuriuose reikalinga skubi intervencija, siekiant remti juose priklausomybės nuo iškastinio kuro mažinimą, elektrifikaciją, žiediškumo diegimą, nes tai padėtų skatinti darbo vietų Europoje kūrimą ir spręsti didelių energijos kaštų, nesąžiningos pasaulinės konkurencijos problemas, kenkiančias jų konkurencingumui. Labai svarbu sudaryti sąlygas toms pramonės šakoms išlikti konkurencingoms pasauliniu lygmeniu ir toliau gaminti Sąjungoje, o skiriant nuolatinę paramą energijai imlioms pramonės šakoms turėtų būti taikomos socialinės ir aplinkosaugos sąlygos, pavyzdžiui, išsaugoti gamybos ir darbo vietas. Siekiant užkirsti kelią pramonės perkėlimui ir išsaugoti vertės grandines Sąjungoje, labai svarbu stiprinti energetinį saugumą, sudaryti sąlygas gauti įperkamos energijos, mažinti gamybos sąnaudas ir supaprastinti reguliavimo naštą. Plieno gamybai tenka apie 5 proc. Sąjungos išmetamų šiltnamio efektą sukeliančių dujų kiekio, todėl, siekiant sumažinti išmetamųjų teršalų kiekį ir padidinti išteklių naudojimo efektyvumą, labai svarbu bus paspartinti mažataršių ir beveik netaršių technologijų, įskaitant vandeniliu grindžiamą ir elektrifikuotą plieno gamybą, diegimą ir stiprinti žiediškumą regeneruojant ir panaudojant kokybišką perdirbtą juodųjų metalų laužą;



Pakeitimas		10 
Pasiūlymas dėl reglamento
9 konstatuojamoji dalis
	

	Komisijos siūlomas tekstas
	Pakeitimas

	(9)	be to, Plieno ir metalų veiksmų plane3 pripažinta, kad, plienas yra strategiškai svarbus metalas Sąjungos gynybos pajėgumams. Atsižvelgiant į dabartines geopolitines aplinkybes, stabilios ir atsparios ypatingos svarbos metalų, pvz., plieno, tiekimo grandinės ir vidaus gamyba yra labai svarbios gynybos ir aerokosminės erdvės sritims ir siekiant išvengti nepageidaujamos priklausomybės nuo trečiųjų šalių tiekėjų;
	(9)	Sąjunga tebėra įsipareigojusi greitai ir neatidėliotinai įgyvendinti Plieno ir metalų veiksmų planą3, nes plienas yra strategiškai svarbus metalas Sąjungos gynybos pajėgumams. Visų pirma, atsižvelgiant į didėjantį nestabilumą pasaulyje ir išaugusį spaudimą saugumo srityje, stabilios ir atsparios ypatingos svarbos metalų, pvz., plieno, tiekimo grandinės ir stipri bei konkurencinga vidaus gamybos bazė yra labai svarbios gynybos ir aerokosminės erdvės sritims ir siekiant užtikrinti ekonominį atsparumą ir išvengti nepageidaujamos priklausomybės nuo trečiųjų šalių tiekėjų;



Pakeitimas		11 
Pasiūlymas dėl reglamento
9 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(9a)	plienas taip pat yra daugelio kitų pramonės šakų, pvz., Sąjungos švarių technologijų, transporto, statybos ir energetikos infrastruktūros pramonės, pagrindas. Todėl konkurencingos ir technologiškai pažangios plieno bazės Sąjungoje išsaugojimas yra labai svarbus Sąjungos pramonės suverenumui ir jos strateginiam savarankiškumui;



Pakeitimas		12
Pasiūlymas dėl reglamento
10 konstatuojamoji dalis
	

	Komisijos siūlomas tekstas
	Pakeitimas

	(10)	Sąjunga jau priėmė keletą prekybos apsaugos priemonių metalų, įskaitant geležies ir plieno, sektoriuose, skirtų kovoti su nesąžininga pasauline konkurencija. Vis dėlto pramonei vis didesnį neigiamą poveikį daro pasauliniai struktūriniai pertekliniai pajėgumai ir pasauliniai iškraipymai, įskaitant ne rinkos politiką ir praktiką tam tikrose šalyse, kuriomis dirbtinai remiama tų šalių vidaus pramonė arba apeinamos Sąjungos prekybos apsaugos priemonės ir sankcijos. Sąjunga yra vienintelis svarbus plieno gamybos regionas, kurio pajėgumai mažėja. Tačiau šių pastangų visiškas kontrastas – nuolatinis didelio masto pajėgumų kituose regionuose didinimas visiškai neatsižvelgiant į vidaus ir pasaulinės paklausos raidą. Numatoma, kad iki 2027 m. pasauliniai pertekliniai pajėgumai padidės nuo dabartinių 602 mln. tonų (penkis kartus didesnių nei ES paklausa) iki 721 mln. tonų;
	(10)	siekiant remti Sąjungos strategines pramonės šakas ir konkurencingumą, Sąjungos prekybos priemonės neturi trukdyti Sąjungos plieno gamybos pajėgumams. Sąjunga jau priėmė keletą prekybos apsaugos priemonių metalų, įskaitant geležies ir plieno, sektoriuose, skirtų kovoti su nesąžininga pasauline konkurencija. Vis dėlto pramonei vis didesnį neigiamą poveikį daro pasauliniai struktūriniai pertekliniai pajėgumai ir pasauliniai iškraipymai, įskaitant ne rinkos politiką ir nesąžiningos prekybos praktiką tam tikrose šalyse, kuriomis dirbtinai remiama tų šalių vidaus pramonė arba apeinamos Sąjungos prekybos apsaugos priemonės ir sankcijos. Sąjunga yra vienintelis svarbus plieno gamybos regionas, kurio pajėgumai mažėja. Tačiau šių pastangų visiškas kontrastas – nuolatinis didelio masto pajėgumų kituose regionuose didinimas visiškai neatsižvelgiant į vidaus ir pasaulinės paklausos raidą. Numatoma, kad iki 2027 m. pasauliniai pertekliniai pajėgumai padidės nuo dabartinių 602 mln. tonų (penkis kartus didesnių nei ES paklausa) iki 721 mln. tonų. Taigi bet kokia plieno rinkos apsaugos priemonė turėtų būti vertinama atsižvelgiant į ilgalaikę perspektyvą, nes dabartinė padėtis, priešingai nei ankstesni Sąjungos plieno sektoriaus patirtų perteklinių pajėgumų laikotarpiai, yra struktūrinė ir vargu, ar ją pavyks sureguliuoti trumpuoju ar vidutinės trukmės laikotarpiu;



Pakeitimas		13 
Pasiūlymas dėl reglamento
11 konstatuojamoji dalis
	

	Komisijos siūlomas tekstas
	Pakeitimas

	(11)	be to, dėl pastarojo meto trečiųjų šalių prekybą ribojančių priemonių raidos toliau didėja importo spaudimas Sąjungos gamintojams tiek dėl apimties, tiek dėl kainų. Manoma, kad toks spaudimas tik didės;
	(11)	be to, dėl pastarojo meto trečiųjų šalių prekybą ribojančių priemonių raidos toliau didėja importo spaudimas Sąjungos gamintojams tiek dėl apimties, tiek dėl kainų. Manoma, kad toks spaudimas tik didės, o Sąjungos gamyba ir toliau mažės, bus uždarytos gamyklos ir prarastos darbo vietos; 



Pakeitimas		14 
Pasiūlymas dėl reglamento
11 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(11a)	taisyklėmis pagrįsta daugiašalė prekybos sistema, kurios pagrindas – PPO, išlieka nepaprastai svarbi užtikrinant pasaulinės prekybos stabilumą, nuspėjamumą ir sąžiningumą. Todėl šis reglamentas turėtų būti įgyvendinamas visapusiškai laikantis Sąjungos įsipareigojimų PPO. Šiuo reglamentu siekiama šalinti prekybos iškraipymus, kuriuos sukelia pasauliniai pertekliniai pajėgumai, ir jis turėtų būti suprantamas kaip priemonė, taikytina atkuriant sąlygas atviresnei ir taisyklėmis grindžiamai prekybai ateityje; 



Pakeitimas		15
Pasiūlymas dėl reglamento
12 konstatuojamoji dalis
	

	Komisijos siūlomas tekstas
	Pakeitimas

	(12)	todėl Sąjungos plieno pramonė atsidūrė sunkioje padėtyje: nuo 2018 m. gamybos pajėgumai sumažėjo kaip niekada anksčiau – daugiau kaip 30 mln. tonų, pajėgumų naudojimo koeficientas niekada nebuvo toks žemas kaip 2024 m. – vos 67 proc., nuo 2018 m. prarasta apie 30 000 darbo vietų, o 2024 m. paskelbta, kad prarasta dar keli tūkstančiai darbo vietų. 2024 m. Sąjungos plieno pramonė veikė nuostolingai;
	(12)	todėl Sąjungos plieno pramonė atsidūrė sunkioje padėtyje: nuo 2018 m. gamybos pajėgumai sumažėjo kaip niekada anksčiau – daugiau kaip 30 mln. tonų, pajėgumų naudojimo koeficientas niekada nebuvo toks žemas kaip 2024 m. – vos 67 proc., nuo 2018 m. prarasta apie 30 000 darbo vietų, o 2024 m. paskelbta, kad prarasta dar keli tūkstančiai darbo vietų. 2024 m. Sąjungos plieno pramonė veikė nuostolingai. Šio nuosmukio našta labiausiai slegia pramoninius miestus ir regionus, kuriuose įsitvirtinusi plieno gamyba;



Pakeitimas		16
Pasiūlymas dėl reglamento
13 konstatuojamoji dalis
	

	Komisijos siūlomas tekstas
	Pakeitimas

	(13)	atsižvelgiant į sparčiai blogėjančią vidaus plieno pramonės padėtį ir iki šiol nepatenkinamą pažangą ieškant pasaulinių struktūrinių perteklinių pajėgumų keliamo iššūkio bendro sprendimo, būtina nustatyti naują priemonę, kuria būtų pakeistas Įgyvendinimo reglamentas (ES) 2019/159. 2025 m. liepos 18 d. Komisija paskelbė kvietimą teikti informaciją ir surengė tikslines konsultacijas, siekdama sužinoti suinteresuotųjų subjektų nuomones dėl įvairių naujos priemonės aspektų – be kita ko, jos formos, lygio, geografinės taikymo srities ir trukmės, taip pat kitų konkrečių aspektų, pavyzdžiui, kilmės taisyklių. Procesas vyko iki 2025 m. rugpjūčio 18 d., gauta daugiau kaip penki šimtai atsiliepimų: 143 atsiliepimai į kvietimą teikti informaciją ir 373 atsakymai į tikslinių konsultacijų klausimyno klausimus. Išsami gautų atsiliepimų santrauka pateikiama prie šio pasiūlymo dėl teisėkūros procedūra priimamo akto pridedamame Komisijos tarnybų darbiniame dokumente;
	(13)	atsižvelgiant į sparčiai blogėjančią vidaus plieno pramonės padėtį ir iki šiol nepatenkinamą pažangą ieškant pasaulinių struktūrinių perteklinių pajėgumų keliamo iššūkio bendro sprendimo, būtina skubiai nustatyti naują priemonę, kuria būtų pakeistas Įgyvendinimo reglamentas (ES) 2019/159. 2025 m. liepos 18 d. Komisija paskelbė kvietimą teikti informaciją ir surengė tikslines konsultacijas, siekdama sužinoti suinteresuotųjų subjektų nuomones dėl įvairių naujos priemonės aspektų – be kita ko, jos formos, lygio, geografinės taikymo srities ir trukmės, taip pat kitų konkrečių aspektų, pavyzdžiui, kilmės taisyklių. Procesas vyko iki 2025 m. rugpjūčio 18 d., gauta daugiau kaip penki šimtai atsiliepimų: 143 atsiliepimai į kvietimą teikti informaciją ir 373 atsakymai į tikslinių konsultacijų klausimyno klausimus. Išsami gautų atsiliepimų santrauka pateikiama prie šio pasiūlymo dėl teisėkūros procedūra priimamo akto pridedamame Komisijos tarnybų darbiniame dokumente. Komisija, atsižvelgdama į klausimo skubumą, nusprendė neatlikti poveikio vertinimo, tačiau patvirtino savo įsipareigojimą pateikti pasekmių vertinimą po šio reglamento įsigaliojimo datos;




Pakeitimas		17
Pasiūlymas dėl reglamento
14 konstatuojamoji dalis
	

	Komisijos siūlomas tekstas
	Pakeitimas

	(14)	be įprastos teisėkūros procedūros, kuri bus taikoma šiam pasiūlymui, Sąjunga ketina pradėti derybas pagal 1994 m. Bendrojo susitarimo dėl muitų tarifų ir prekybos XXVIII straipsnį, siekdama pakeisti tam tikras PPO nuolaidas produktams, kuriems taikomas šis reglamentas, ir užtikrinti, kad nustatyto muitų dydžio pakaktų Sąjungos plieno pramonės atsparumui užtikrinti atsižvelgiant į struktūrinius pasaulinius perteklinius pajėgumus, didėjantį trečiųjų šalių prekybos priemonių plieno sektoriuje skaičių ir jų su prekyba susijusį neigiamą poveikį Sąjungos plieno pramonei;
	(14)	be įprastos teisėkūros procedūros, kuri bus taikoma šiam pasiūlymui, Sąjunga ketina pradėti derybas pagal 1994 m. Bendrojo susitarimo dėl muitų tarifų ir prekybos XXVIII straipsnį, siekdama pakeisti tam tikras PPO nuolaidas produktams, kuriems taikomas šis reglamentas, ir užtikrinti, kad nustatyto muitų dydžio pakaktų Sąjungos plieno pramonės atsparumui užtikrinti atsižvelgiant į struktūrinius pasaulinius perteklinius pajėgumus, didėjantį trečiųjų šalių prekybos priemonių plieno sektoriuje skaičių ir jų su prekyba susijusį neigiamą poveikį Sąjungos plieno pramonei. Dėl pakeistų Sąjungos įsipareigojimų neturėtų būti pradėtos mokėti kompensacijos, kurios viršytų kvotų dydžius, numatytus šio reglamento II priede, taip pat jos neturėtų būti susijusios su kokiai nors kitais nei reglamento II priede nurodytais produktais. Sąjunga apie šį reglamentą taip praneš PPO pagal Bendrojo susitarimo dėl muitų tarifų ir prekybos (GATT) XX straipsnį, nes šis reglamentas būtinas siekiant sumažinti Sąjungos plieno sektoriaus priklausomybę nuo iškastinio kuro ir apsaugoti Sąjungos viešąją tvarką;




Pakeitimas		18
Pasiūlymas dėl reglamento
14 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(14a)	Komisija aktyviai ir skaidriai bendrauja su prekybos partneriais, kad aiškiai paaiškintų šio reglamento priėmimo priežastis ir nurodytų būdus, kaip išlaikyti vienodas ir sąžiningas sąlygas, kad nebūtų pakenkta dabartiniam tikro bendradarbiavimo prekybos srityje principui, visų pirma su esamais ir būsimais LPS partneriais, kuriems šis reglamentas darys poveikį;

Pakeitimas		19
Pasiūlymas dėl reglamento
15 konstatuojamoji dalis
	

	Komisijos siūlomas tekstas
	Pakeitimas

	(15)	pagal Įgyvendinimo reglamentą (ES) 2019/159 nekvotinis muito tarifas yra 25 proc., tačiau, atsižvelgiant į plieno sektoriaus muitų tarifų dydį kitose pagrindinėse rinkose, siekiant kuo labiau sumažinti prekybos srautų nukreipimo riziką tikslinga nustatyti 50 proc. dydžio nekvotinį muito tarifą. Šis muitas būtų taikomas kartu su kitais muitais, taikomais tų kategorijų produktams, kuriems taikomas šis reglamentas;
	(15)	pagal Įgyvendinimo reglamentą (ES) 2019/159 nekvotinis muito tarifas yra 25 proc., tačiau, atsižvelgiant į plieno sektoriaus muitų tarifų dydį kitose pagrindinėse rinkose, siekiant kuo labiau sumažinti prekybos srautų nukreipimo riziką ir sudaryti sąlygas padidinti gamybos pajėgumus tikslinga nustatyti 50 proc. dydžio nekvotinį muito tarifą. Šis muitas būtų taikomas kartu su kitais muitais, taikomais tų kategorijų produktams, kuriems taikomas šis reglamentas;




Pakeitimas		20
Pasiūlymas dėl reglamento
20 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(20a)	siekiant užtikrinti sąžiningą ir subalansuotą tarifinių kvotų administravimą, reikėtų užkirsti kelią tam, kad importą vykdytų vos keli dideli veiklos vykdytojai, ir atsargų kaupimo praktikai. Dėl atsargų kaupimo praktikos, kai plieno produktai sandėliuojami uostuose, muitinės sandėliuose arba laisvosiose zonose siekiant atidėti jų išleidimą į laisvą apyvartą, gali būti greitai išnaudotos pagal eiliškumo principą teikiamos tarifinės kvotos. Tokia praktika gali pakenkti sąžiningoms visų ekonominės veiklos vykdytojų galimybėms naudotis kvotomis ir šio apsaugos mechanizmo veiksmingumui. Todėl Komisija turėtų atidžiai stebėti importo modelius ir sandėliuojamus kiekius ir prireikus apsvarstyti galimybę patikslinti tarifinių kvotų administravimą, kad visiems veiklos vykdytojams būtų užtikrintos sąžiningos galimybės jomis naudotis, būtų galima greitai reaguoti į rinkos sąlygų pokyčius, kartu apsaugant Sąjungos plieno pramonę ir galutinės grandies pramonės šakas; 




Pakeitimas		21
Pasiūlymas dėl reglamento
21 konstatuojamoji dalis
	

	Komisijos siūlomas tekstas
	Pakeitimas

	(21)	siekiant užtikrinti, kad priemone būtų veiksmingai mažinamas pasaulinių perteklinių pajėgumų poveikis, taip pat atsižvelgiant į plieno produktų ypatumus ir šiuolaikinius gamybos bei tiekimo metodus, svarbu nurodyti išlydymo ir išpilstymo šalį. Išlydymo ir išpilstymo šalis – pirminė vieta, kurioje skysto pavidalo neapdorotas plienas arba geležis pradžioje gaminami aukštakrosnėje, skirtoje plienui ar geležiai gaminti, o vėliau liejami į pirmą kieto pavidalo produktą. Toks pirmas kieto pavidalo produktas gali būti arba pusgaminis, įskaitant plokštes, ruošinius ar luitus, bet jais neapsiribojant, arba gatavas plieno lydymo produktas. Reikalavimas pateikti įrodymus dėl išlydymo ir išpilstymo šalies padės išvengti, kad tam tikrose šalyse, kurios prisideda prie pasaulinių perteklinių pajėgumų didinimo, pagamintas plienas po tolesnio perdirbimo kitose šalyse nepagrįstai nepatektų į Sąjungos rinką, ir padidins importuojamo plieno vidaus tiekimo grandinės skaidrumą;
	(21)	siekiant užtikrinti, kad priemone būtų veiksmingai mažinamas pasaulinių perteklinių pajėgumų poveikis, taip pat atsižvelgiant į plieno produktų ypatumus ir šiuolaikinius gamybos bei tiekimo metodus, svarbu nurodyti išlydymo ir išpilstymo šalį. Išlydymo ir išpilstymo šalis – pirminė vieta, kurioje skysto pavidalo neapdorotas plienas arba geležis pradžioje gaminami aukštakrosnėje, skirtoje plienui ar geležiai gaminti, o vėliau liejami į pirmą kieto pavidalo produktą. Toks pirmas kieto pavidalo produktas gali būti arba pusgaminis, įskaitant plokštes, ruošinius ar luitus, bet jais neapsiribojant, arba gatavas plieno lydymo produktas. Reikalavimas pateikti įrodymus dėl išlydymo ir išpilstymo šalies padės išvengti, kad tam tikrose šalyse, kurios prisideda prie pasaulinių perteklinių pajėgumų didinimo, pagamintas plienas po tolesnio perdirbimo kitose šalyse nepagrįstai nepatektų į Sąjungos rinką, ir padidins importuojamo plieno vidaus tiekimo grandinės skaidrumą. Įrodymų turėtų būti prašoma taip, kad būtų kuo labiau sumažinta administracinė našta ir sudarytos palankesnės sąlygos mažosioms ir vidutinėms įmonėms (MVĮ) laikytis reikalavimų;



Pakeitimas		22
Pasiūlymas dėl reglamento
21 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(21a)	importuojamiems produktams, kurių plienas buvo išlydytas ir išpilstytas Rusijos Federacijoje arba Baltarusijoje, neturėtų būti leidžiama patekti į Sąjungos rinką ir jiems neturėtų būti taikomos jokios tarifinės kvotos. Todėl visiems tokiems produktams turėtų būti automatiškai taikomas draudimas prie Sąjungos išorės sienų;



Pakeitimas		23
Pasiūlymas dėl reglamento
24 konstatuojamoji dalis
	

	Komisijos siūlomas tekstas
	Pakeitimas

	(24)	siekiant užtikrinti, kad nustatytų importo į Sąjungą kvotų dydis būtų pritaikytas prie kintančių produktų, kuriems taikomas šis reglamentas, rinkų aplinkybių, ir nustatyti technines specifikacijas išlydymo ir išpilstymo vietos nurodymo reikalavimui įgyvendinti, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus, kuriais šis reglamentas papildomas nustatant išsamias šalies, kurioje išlydomas ir išpilstomas produktui gaminti naudojamas plienas, nurodymo taisykles ir iš dalies keičiamas šio reglamento II priedas. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros nustatytais principais8. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;
	(24)	siekiant užtikrinti, kad nustatytų importo į Sąjungą kvotų dydis būtų pritaikytas prie kintančių produktų, kuriems taikomas šis reglamentas, rinkų aplinkybių, ir nustatyti technines specifikacijas išlydymo ir išpilstymo vietos nurodymo reikalavimui įgyvendinti, pagal Sutarties dėl Europos Sąjungos veikimo 290 straipsnį Komisijai turėtų būti deleguoti įgaliojimai priimti aktus, kuriais šis reglamentas papildomas nustatant išsamias šalies, kurioje išlydomas ir išpilstomas produktui gaminti naudojamas plienas, nurodymo taisykles ir iš dalies keičiamas šio reglamento II priedas. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros nustatytais principais8. Be to, svarbu, kad atliekant parengiamąjį darbą būtų išklausyta poveikį patiriančių pramonės sektorių ir pramoninių miestų bei regionų atstovų nuomonė. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;

	_________________
	_________________

	8 OL L 123, 2016 5 12, p. 1, ELI: http://data.europa.eu/eli/agree_interinstit/2016/512/oj.
	8 OL L 123, 2016 5 12, p. 1, ELI: http://data.europa.eu/eli/agree_interinstit/2016/512/oj.



Pakeitimas		24
Pasiūlymas dėl reglamento
25 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(25a)	laikantis Europos Parlamento ir Tarybos reglamento (ES) 2025/11531air Sąjungos įsipareigojimo remti Ukrainos ekonomiką per Rusijos vykdomą agresijos karą prieš Ukrainą ir atsižvelgiant į Ukrainos strateginį vaidmenį Sąjungos plieno tiekimo grandinėje, Komisija turėtų užtikrinti, kad kvotų paskirstymo struktūra ir įgyvendinimas visapusiškai atspindėtų Ukrainos šalies kandidatės statusą ir jos gyvybiškai svarbų vaidmenį Sąjungos plieno rinkos stabilumui, ir kartu būtų garantuotas reglamento veiksmingumas ir vientisumas;

	
	__________

	
	1a 2025 m. birželio 5 d. Europos Parlamento ir Tarybos reglamentas (ES) 2025/1153, kuriuo sustabdomas tam tikrų Reglamento (ES) 2015/478 nuostatų taikymas, kiek tai susiję su į Sąjungą importuojamais Ukrainos produktais, (OL L, 2025/1153, 2025 6 5, ELI: http://data.europa.eu/eli/reg/2025/1153/oj).



Pakeitimas		25
Pasiūlymas dėl reglamento
25 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(25b)	kadangi keletas trečiųjų šalių priėmė prekybą ribojančias priemones, kurios daro tiesioginį poveikį Sąjungos plieno produktų eksportui, Komisija turėtų atsižvelgti į šias prekybą ribojančias priemones;



Pakeitimas		26
Pasiūlymas dėl reglamento
26 konstatuojamoji dalis
	

	Komisijos siūlomas tekstas
	Pakeitimas

	26.	ne vėliau kaip per dvejus metus nuo šio reglamento priėmimo Komisija turėtų įvertinti, ar būtina tikslinti produktų, kuriems taikomas šis reglamentas, apibrėžtąją sritį, ir, jei manoma, kad būtina, turėtų apsvarstyti galimybę pateikti pasiūlymą dėl teisėkūros procedūra priimamo akto, kuriuo į apibrėžtąją sritį įtraukiami papildomi plieno produktai, įskaitant produktus, kurie pagaminti iš didelio kiekio plieno arba kurių sudėtyje yra didelis kiekis plieno;
	26.	Sąjungos plieno perdirbimo pramonė, kurią sudaro tūkstančiai plieną į specializuotas aukštos vertės prekes perdirbančių MVĮ, yra gyvybiškai svarbi visam Sąjungos plieno sektoriui. Kaip ir Sąjungos pirminiams plieno gamintojams, taip ir Sąjungos galutinės grandies plieno pramonei vis didesnį poveikį daro pigus importas iš trečiųjų šalių, kuriose eksportuojantys gamintojai naudojasi neteisėtomis valstybės subsidijomis, žemesniais aplinkos standartais ir dirbtinai sumažintomis energijos arba žaliavų kainomis. Pripažindama, kad į šią situaciją būtina nedelsiant reaguoti, per šešis mėnesius nuo šio reglamento priėmimo Komisija turėtų nustatyti, ar būtina tikslinti produktų, kuriems taikomas šis reglamentas, apibrėžtąją sritį, ir, jei manoma, kad būtina, turėtų ne vėliau kaip per vienus metus nuo šio reglamento priėmimo dienos pateikti pasiūlymą dėl teisėkūros procedūra priimamo akto, kuriuo į apibrėžtąją sritį įtraukiami papildomi plieno produktai, įskaitant produktus, kurie pagaminti iš didelio kiekio plieno arba kurių sudėtyje yra didelis kiekis plieno. Siekiant užtikrinti šio reglamento veiksmingumą, atliekant vertinimą labai svarbu atidžiai įvertinti, ar problemos, kurias siekiama įveikti šiuo reglamentu, yra sprendžiamos, o ne netyčia perkeliamos į tolesnius vertės grandinės etapus. Atliekant šį vertinimą, be kito, turėtų būti atsižvelgiama į liejyklas, galimą kintančių pasaulinės prekybos priemonių, dėl kurių prekybos srautai gali būti nukreipti į Sąjungą, poveikį ir galutinės grandies sektorių, kurių, konkurencingumui gali būti daromas neigiamas poveikis, įskaitant MVĮ ir liejyklas, padėtį. Atlikusi šį pirminį vertinimą, Komisija vėlesnius vertinimus turėtų atlikti kas pusmetį arba dar greičiau, jei tai būtų pagrįsta dėl didelių rinkos sutrikimų ar staigių pasaulinės prekybos modelių pokyčių; 



Pakeitimas		27
Pasiūlymas dėl reglamento
26 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(26a)	Komisija turėtų parengti metinę šio reglamento įgyvendinimo ataskaitą ir ją pateikti Europos Parlamentui ir Tarybai. Toje metinėje ataskaitoje, inter alia, turėtų būti pateikta informacija apie kvotų naudojimą ir raidą, taip pat importo, kuriam taikomas 50 % muitas, kategoriją ir kiekį. Metinė ataskaita turėtų būti skelbiama viešai;



Pakeitimas		28
Pasiūlymas dėl reglamento
27 konstatuojamoji dalis
	

	Komisijos siūlomas tekstas
	Pakeitimas

	(27)	iki 2031 m. liepos 1 d., o vėliau kas penkerius metus Komisija turėtų įvertinti pagrindinių rodiklių, kuriais grindžiamas šio reglamento priėmimas, raidą, įskaitant pasaulinių perteklinių pajėgumų raidą ir tendencijas, taip pat šių pajėgumų poveikį plieno rinkai. Komisija taip pat turėtų peržiūrėti su trečiųjų šalių plienui taikomomis prekybos ribojamosiomis priemonėmis susijusią padėtį ir poveikį, kurį šios priemonės gali daryti arba veikiausiai darys, atsižvelgiant į prekybos srautų nukreipimo į Sąjungos rinką riziką. Be to, Komisija taip pat turėtų išanalizuoti padėtį, susijusią su trečiųjų šalių vykdoma ne rinkos politika ir praktika, ir tokios politikos ir praktikos poveikį Sąjungos plieno rinkai. Komisija taip pat turėtų įvertinti Sąjungos plieno pramonės ekonominės veiklos rezultatų ir priklausomybės nuo iškastinio kuro mažinimo projektų raidą,
	(27)	iki 2028 m. gruodžio 31 d., o vėliau kas trejus metus Komisija turėtų įvertinti pagrindinių rodiklių, kuriais grindžiamas šio reglamento priėmimas, raidą, įskaitant pasaulinių perteklinių pajėgumų raidą ir tendencijas, taip pat šių pajėgumų poveikį plieno rinkai ir galutinės grandies vertės grandinėms. Komisija taip pat turėtų peržiūrėti su trečiųjų šalių plienui taikomomis prekybos ribojamosiomis priemonėmis susijusią padėtį ir poveikį, kurį šios priemonės gali daryti arba veikiausiai darys, atsižvelgiant į prekybos srautų nukreipimo į Sąjungos rinką riziką. Be to, Komisija taip pat turėtų išanalizuoti padėtį, susijusią su trečiųjų šalių vykdoma ne rinkos politika ir praktika, ir tokios politikos ir praktikos poveikį Sąjungos plieno rinkai. Komisija taip pat turėtų įvertinti bendro Sąjungos konkurencingumo raidą ir Sąjungos plieno pramonės ekonominės veiklos rezultatus, įskaitant kainų lygį ir pajėgumų naudojimą, taip pat Sąjungos plieno sektoriaus priklausomybės nuo iškastinio kuro mažinimo trajektoriją ir jos priklausomybės nuo iškastinio kuro mažinimo tikslų raidą. Šiuo tikslu Komisija turėtų atlikti struktūrinį poveikio vertinimą palaikydama dialogą su visa plieno ekosistema, įskaitant galutinės grandies segmentą. Šie vertinimai turėtų apimti daugiašalėse diskusijose, įskaitant EBPO plieno komitetą ir Pasaulinį forumą dėl perteklinio pajėgumo plieno sektoriuje, išsakytus atsiliepimus;



Pakeitimas		29
Pasiūlymas dėl reglamento
2 straipsnio 4 a dalis (nauja)
	

	Komisijos siūlomas tekstas
	Pakeitimas

	
	4a.	Priemonės pagal šį reglamentą taikomos laikantis PPO taisyklių ir jomis neribojama prekyba daugiau, nei iš tiesų būtina siekiant pašalinti neigiamą pasaulinių perteklinių pajėgumų poveikį, atsirandantį dėl nesąžiningų rinkos sąlygų.



Pakeitimas		30
Pasiūlymas dėl reglamento
3 straipsnio 2 dalis
	

	Komisijos siūlomas tekstas
	Pakeitimas

	2.	Importo metu importuotojai pateikia atitinkamus įrodymus, pavyzdžiui, liejyklos sertifikatą, kuriame nurodoma produktui gaminti panaudoto plieno išlydymo ir išpilstymo šalis.
	2.	Importo metu importuotojai pateikia patikrinamus atitinkamus įrodymus, kuriais įrodoma produktui gaminti panaudoto plieno išlydymo ir išpilstymo šalis. Prie tokių įrodymų priskiriamas pirminio plieno gamintojo išduotas liejyklos sertifikatas, kuriame nurodytas atitinkamas lydymo partijos numeris ir pateikiami techniniai bei gamybos duomenys, reikalingi plieno kilmei atsekti.



Pakeitimas		31
Pasiūlymas dėl reglamento
3 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Importuojamiems produktams, kurių plienas buvo išlydytas ir išpilstytas Rusijos Federacijoje arba Baltarusijoje, taikomas griežtas patekimo į Sąjungos rinką draudimas ir jiems jokiomis aplinkybėmis netaikomos jokios tarifinės kvotos. Visiems tokiems produktams automatiškai taikomas draudimas prie Sąjungos išorės sienų.



Pakeitimas		32
Pasiūlymas dėl reglamento
3 straipsnio 2 b dalis (nauja)
	

	Komisijos siūlomas tekstas
	Pakeitimas

	
	2b.	Išlydymo ir išpilstymo šalies sąvoka taikoma nustatant šalį, kuriai paskirstomos tarifinės kvotos pagal 4 straipsnį.




Pakeitimas		33
Pasiūlymas dėl reglamento
3 straipsnio 2 c dalis (nauja)
	

	Komisijos siūlomas tekstas
	Pakeitimas

	
	2c.	Komisija gali priimti gaires, kaip pateikti tinkamus įrodymus, kad būtų sumažinta administracinė našta ir sudarytos palankesnės sąlygos MVĮ laikytis reikalavimų.



Pakeitimas		34
Pasiūlymas dėl reglamento
4 straipsnio 1 dalies 1 pastraipos a punktas
	

	Komisijos siūlomas tekstas
	Pakeitimas

	a)	tarifinių kvotų dydžius, atitinkančius importo rinkos dalį Sąjungos plieno rinkoje 2013 m., kai pasauliniai pertekliniai pajėgumai dar nedarė poveikio Sąjungos rinkai;
	a)	tarifinių kvotų dydžius, lygius importo rinkos daliai Sąjungos plieno rinkoje 2013 m., kai pasauliniai pertekliniai pajėgumai dar nedarė poveikio Sąjungos rinkai; 



Pakeitimas		35
Pasiūlymas dėl reglamento
4 straipsnio 1 dalies 1 pastraipos c a punktas (naujas)
	

	Komisijos siūlomas tekstas
	Pakeitimas

	
	ca)	muitų tarifų, kuriuos trečioji šalis taiko Sąjungos plieno produktams, dydį; 



Pakeitimas		36
Pasiūlymas dėl reglamento
4 straipsnio 1 dalies 1 pastraipos c b punktas (naujas)
	

	Komisijos siūlomas tekstas
	Pakeitimas

	
	cb)	tai, ar trečioji šalis laikosi savo įsipareigojimų pagal su Sąjunga sudarytus laisvosios prekybos susitarimus, kiek tai susiję su TDO konvencijomis ir daugiašaliais aplinkos susitarimais;



Pakeitimas		37
Pasiūlymas dėl reglamento
4 straipsnio 1 dalies 1 pastraipos h punktas (naujas)
	

	Komisijos siūlomas tekstas
	Pakeitimas

	
	h)	esamas Sąjungos vienašales priemones, kuriomis sustabdomas apsaugos priemonių taikymas trečiosios šalies naudai, kiek tai susiję su produktais, patenkančiais į šio reglamento taikymo sritį.



Pakeitimas		38
Pasiūlymas dėl reglamento
4 straipsnio 1 dalies 2 pastraipa
	

	Komisijos siūlomas tekstas
	Pakeitimas

	Tie įgyvendinimo aktai priimami laikantis 5 straipsnio 2 dalyje nurodytos procedūros.
	Tie įgyvendinimo aktai priimami laikantis 5 straipsnio 2 dalyje nurodytos procedūros. Pirmieji iš šių įgyvendinimo aktų priimami ir taikomi iki 2026 m. birželio 30 d. 



Pakeitimas		39
Pasiūlymas dėl reglamento
4 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Komisija nedelsdama išsamiai informuoja Europos Parlamentą apie derybas su trečiosiomis šalimis pagal GATT XXVIII straipsnį ir patikina, kad ji suteiks Europos Parlamentui galimybę susipažinti su atitinkamais dokumentais. Komisija reguliariai skelbia viešai prieinamą informaciją apie tas derybas.




Pakeitimas		40
Pasiūlymas dėl reglamento
6 straipsnio 1 dalies c a punktas (naujas)
	

	Komisijos siūlomas tekstas
	Pakeitimas

	
	ca)	Sąjungos plieno sektoriaus priklausomybės nuo iškastinio kuro mažinimo trajektoriją;



Pakeitimas		41
Pasiūlymas dėl reglamento
6 straipsnio 1 dalies e punktas
	

	Komisijos siūlomas tekstas
	Pakeitimas

	e)	galimas problemas, susijusias su pakankama tam tikrų kategorijų produktų pasiūla;
	e)	galimas problemas, susijusias su pakankama tam tikrų kategorijų produktų pasiūla, ir jų poveikį galutinės grandies vertės grandinėms;



Pakeitimas		42
Pasiūlymas dėl reglamento
6 straipsnio 1 dalies e a punktas (naujas)
	

	Komisijos siūlomas tekstas
	Pakeitimas

	
	ea)	esminius Sąjungos interesus, visų pirma Sąjungos bendrą saugumo ir gynybos politiką;



Pakeitimas		43
Pasiūlymas dėl reglamento
6 straipsnio 2 dalis
	

	Komisijos siūlomas tekstas
	Pakeitimas

	2.	Komisijai pagal 7 straipsnį suteikiami įgaliojimai priimti deleguotuosius aktus, kuriais šis reglamentas papildomas nustatant išsamias 3 straipsnio taikymo taisykles.
	2.	Komisijai pagal 7 straipsnį suteikiami įgaliojimai priimti deleguotuosius aktus, kuriais šis reglamentas papildomas nustatant išsamias 3 straipsnio taikymo taisykles ir sąlygas, visų pirma:



Pakeitimas		44
Pasiūlymas dėl reglamento
6 straipsnio 2 dalies 1 pastraipos a punktas (naujas)
	

	Komisijos siūlomas tekstas
	Pakeitimas

	
	a)	išsamias taisykles ir sąlygas, susijusias su 3 straipsnio 2 dalyje nurodytais tinkamais įrodymais, kurias remiantis įrodoma produktui gaminti naudojamo plieno lydymo ir išpilstymo šalis;



Pakeitimas		45
Pasiūlymas dėl reglamento
6 straipsnio 2 dalies 1 pastraipos b punktas (naujas)
	

	Komisijos siūlomas tekstas
	Pakeitimas

	
	b)	išsamias taisykles, kuriomis užtikrinamas 3 straipsnio 2 dalyje nurodytų liejyklos sertifikatų autentiškumas ir atsekamumas, įskaitant, kai tinkama, skaitmeninių tikrinimo sistemų, unikalių identifikacinių numerių ar kitų kontrolės mechanizmų naudojimą, kad būtų užkirstas kelias klastojimui ar netinkamam naudojimui, kartu atsižvelgiant į konkrečią mažųjų ir vidutinių įmonių (MVĮ) padėtį ir vengiant neproporcingos administracinės naštos. 



Pakeitimas		46
Pasiūlymas dėl reglamento
6 straipsnio 2 dalies 1 a pastraipa (nauja)
	

	Komisijos siūlomas tekstas
	Pakeitimas

	
	Pirmasis pirmoje pastraipoje nurodytas deleguotasis aktas priimamas ne vėliau kaip 2026 m. spalio 1 d.



Pakeitimas		47
Pasiūlymas dėl reglamento
7 straipsnio 2 dalis
	

	Komisijos siūlomas tekstas
	Pakeitimas

	2.	6 straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo [Leidinių biurui: įrašyti šio reglamento įsigaliojimo datą].
	2.	6 straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo [Leidinių biurui: įrašyti šio reglamento įsigaliojimo datą]. Deleguotieji įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.



Pakeitimas		48
Pasiūlymas dėl reglamento
9 straipsnio 1 dalis
	

	Komisijos siūlomas tekstas
	Pakeitimas

	1.	Nė vėliau kaip iki [Leidinių biurui: įrašyti datą – 2 metai po šio reglamento projekto priėmimo] Komisija įvertina, ar reikia iš dalies keisti šio reglamento produkto apibrėžtąją sritį, ir gali pateikti pasiūlymą dėl teisėkūros procedūra priimamo akto, kuriuo iš dalies keičiamas šis reglamentas. Šis vertinimas atliekamas periodiškai kas dvejus metus po pirmosios peržiūros.
	1.	Nė vėliau kaip iki ... [ 6 mėnesiai po šio reglamento įsigaliojimo dienos] Komisija įvertina, ar reikia iš dalies keisti šio reglamento produkto apibrėžtąją sritį, ir, visų pirma, ar ji turėtų apimti papildomus produktus, kurie pagaminti iš plieno arba kurių sudėtyje yra didelis kiekis plieno, įskaitant pirmenybės tvarka galutinės grandies geležies ir plieno produktus, neįtrauktus į I priedą, kurių atveju kyla prekybos srautų nukreipimo rizika, ir gali pateikti pasiūlymą dėl teisėkūros procedūra priimamo akto, kuriuo iš dalies keičiamas šis reglamentas. Šis vertinimas atliekamas periodiškai kas dvejus metus po pirmosios peržiūros. Jei rinkoje įvyksta reikšmingi sutrikimai arba netikėtai pasikeičia pasaulinės prekybos modeliai, Komisija vertinimą atlieka anksčiau. Atliekant tokią peržiūrą atsižvelgiama į platesnę Sąjungos konkurencingumo ir Sąjungos plieno pramonės – tiek pradinės, tiek galutinės grandies subjektų – padėtį, visų pirma MVĮ padėtį, taip pat į Sąjungos bendrą saugumo ir gynybos politiką.



Pakeitimas		49
Pasiūlymas dėl reglamento
9 straipsnio 2 dalis
	

	Komisijos siūlomas tekstas
	Pakeitimas

	2.	Iki 2031 m. liepos 1 d. ir vėliau kas penkerius metus Komisija įvertina šio reglamento veiksmingumą. Atliekant tokį vertinimą atsižvelgiama į tai, ar išlikusios aplinkybės, kuriomis grindžiamas šio reglamento priėmimas, ir į Sąjungos plieno gamybos pramonės padėtį. Remdamasi tuo vertinimu Komisija gali pateikti pasiūlymą dėl teisėkūros procedūra priimamo akto, kuriuo iš dalies keičiamas arba panaikinamas šis reglamentas.
	2.	Ne vėliau kaip iki 2028 m. gruodžio 31 d., o po to kas trejus metus Komisija įvertina šio reglamento veiksmingumą ir poveikį. Atliekant tokį vertinimą atsižvelgiama į tai, ar išlikusios aplinkybės, kuriomis grindžiamas šio reglamento priėmimas, ir į Sąjungos plieno pramonės padėtį, įskaitant kainų lygius ir pajėgumų naudojimą, taip pat į galutinės grandies vertės grandines ir poveikį Sąjungos pramonės šakoms, naudojančioms plieną kaip gamybos žaliavą, ir į Sąjungos plieno sektoriaus priklausomybės nuo iškastinio kuro mažinimo trajektoriją. To vertinimo tikslais Komisija rengia plataus masto konsultacijas su atitinkamais visos plieno vertės grandinės suinteresuotaisiais subjektais. Remdamasi tuo vertinimu Komisija gali pateikti pasiūlymą dėl teisėkūros procedūra priimamo akto, kuriuo iš dalies keičiamas šis reglamentas.



Pakeitimas		50
Pasiūlymas dėl reglamento
9 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Komisija Europos Parlamentui ir Tarybai pateikia metinę ataskaitą dėl šio reglamento įgyvendinimo. Ataskaita skelbiama viešai.


Pakeitimas		51
Pasiūlymas dėl reglamento
10 straipsnio 1 dalis
	

	Komisijos siūlomas tekstas
	Pakeitimas

	1.	Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
	1.	Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.



Pakeitimas		52
Pasiūlymas dėl reglamento
10 straipsnio 1 a dalis (nauja)
	

	Komisijos siūlomas tekstas
	Pakeitimas

	
	Jis taikomas nuo 2026 m. liepos 1 d.



Pakeitimas		53
Pasiūlymas dėl reglamento
10 straipsnio 1 b dalis (nauja)
	

	Komisijos siūlomas tekstas
	Pakeitimas

	
	3 straipsnio 2 dalis taikoma nuo 2026 m. spalio 1 d.



Pakeitimas		54
Pasiūlymas dėl reglamento
10 straipsnio 1 c dalis (nauja)
	

	Komisijos siūlomas tekstas
	Pakeitimas

	
	3 straipsnio 2b dalis taikoma nuo ... [24 mėnesiai nuo šio reglamento įsigaliojimo dienos].



Pakeitimas		55
Pasiūlymas dėl reglamento
1 priedo 21 a eilutė (nauja)
	

	Komisijos siūlomas tekstas
	Pakeitimas

	
	21a
	Vamzdžiai, vamzdeliai ir tuščiaviduriai profiliai iš ketaus
	CN 73030010, 73030090


Pakeitimas		56
Pasiūlymas dėl reglamento
1 priedo 28 eilutė
	

	Komisijos siūlomas tekstas
	Pakeitimas

	28
	Nelegiruotojo plieno viela
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Nelegiruotojo ir kito legiruotojo plieno viela
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Pakeitimas		57
Pasiūlymas dėl reglamento
1 priedo 29 a eilutė (nauja)

	

	Komisijos siūlomas tekstas
	Pakeitimas

	
	29a
	Nerūdijančiojo plieno viela
	72 23 0011, 72 23 0019, 72 23 0091, 72 23 0099



Pakeitimas		58
Pasiūlymas dėl reglamento
1 priedo 30 a eilutė (nauja)
	

	Komisijos siūlomas tekstas
	Pakeitimas

	
	30a
	Nelegiruotojo ir kito legiruotojo plieno kaltiniai strypai
	7214 1000, 7228 1050, 7228 4010, 7228 4090



Pakeitimas		59
Pasiūlymas dėl reglamento
2 priedo 21 a eilutė (nauja)
	

	Komisijos siūlomas tekstas
	Pakeitimas

	
	21a
	Vamzdžiai, vamzdeliai ir tuščiaviduriai profiliai iš ketaus
	CN 73 030010, 73 030090
	4700
	50 %

